**REGULAMENTUL OFICIAL al Campaniei de informare și conștientizare a populației cu privire la importanța colectării DEEE**

# SECȚIUNEA 1. Organizatorul campaniei

Art.1.1 Organizatorii campaniei de informare și conștentizare a populației cu privire la importanța colectării DEEE sunt:

 **Asociaţia CASUS**, persoană juridică de drept român fără scop patrimonial, constituită în temeiul O.G. nr. 26/2000, înregistrată sub nr. 79/A/07.07.2015 în Registrul Asoc. şi Fundaţiilor al Jud. Iași, având sediul în Mun. Iași, B-dul Metalurgiei, nr. 8, nr. CAD. 128446, C19/1, Camera 25, Subsol, jud. Iași, cod de înregistrare fiscală 34989307, legal reprezentată prin dl. Ștefan-Anton Gheorghieș, preşedinte,

și

**ECOARENA** (marcă înregistrată GHIPOCONCEPT S.R.L.),cu sediul în Municipiul Iaşi, Bulevardul Metalurgiei, Nr. 8, Centrala Frig, Jud. Iaşi, înmatriculata sub nr. J22/1753/2014 la Oficiul Registrului Comerţului IAŞI, având codul unic RO 33813123 autorizată să colecteze DEEE conform Autorizaţiei de mediu Nr. 144 din 04.11.2020, reprezentată prin Simona Cecilia Ghiga,

denumiți în continuare **Organizatori**.

# SECȚIUNEA 2. Definiții

Art.2.1 În înțelesul prezentului Regulament termenii și expresiile de mai jos au următorul ințeles :

1. DEEE - deșeu de echipament electric sau electronic ce este/a fost dependent de un curent electric sau câmp electromagnetic pentru a funcționa corespunzător în mod independent. Acest lucru presupune că echipamentul să fi fost alimentat în mod direct la rețeaua electrică sau la baterii și să fi fost destinat unei funcționări de sine stătătoare, iar nu ca echipament accesoriu sau periferic al unui alt echipament principal. Sunt excluse așadar accesoriile ce se conectează la un EEE sau se utilizează împreună cu un EEE (mouse, tastatură, cablu, telecomandă, componente electrice, prelungitoare etc.).
2. DEEE de Clasa A - deșeuri de echipamente electrice sau electronice scoase din uz ce sunt complete, fără a fi fost dezmembrate sau să fi suferit șocuri mecanice de natură să le deformeze semnificativ structura și să nu fie contaminate cu materiale/ substanțe periculoase de natură să pună în pericol viața sau sănătatea celor ce le tratează sau care să afecteze procesul de tratare, îndeplinind cel puțin următoarele condiții specifice:
	1. Echipamentele frigorifice trebuie să conțină: întregul circuit frigorific (compresor, condensator, vaporizator), toate ușile, cablul de alimentare;
	2. Electrocasnicele mari trebuie să conțină în mod special, în funcție de tipul lor, următoarele: motoarele electrice, rezistențele electrice, cuvele și tamburii, ușile și carcasa metalică, placuțele electronice, cablul de alimentare.

# SECȚIUNEA 3. Perioada de desfășurare

Art.3.1 Campania de informare și conștientizare a populației cu privire la importanța colectării DEEE este organizată și se desfășoară în **IAŞI (REȘEDINȚA)** , județul **Iasi**, în **perioada 13.09.2021 - 13.10.2021** în conformitate cu prevederile prezentului Regulament. Regulamentul este întocmit și va fi făcut public conform legislației aplicabile în România.

# SECȚIUNEA 4. Participanți

Art.4.1. Participarea la campanie presupune predarea unuia sau mai multor aparate electrocasnice, electrice sau electronice uzate / vechi sau defecte, întregi (nedezmembrate), la unul dintre punctele de colectare:

- **Sediul SC Salubris S.A.,** Șoseaua Națională nr.43; **Centrul de cartier Tătărași,** Str. Vasile Lupu nr.8; **Centrul de cartier Frumoasa,** Bld. Poitiers nr. 20-22**; Centrul de cartier Nicolina,** Str. Petre Țuțea nr.2; **Centrul de cartier Alexandru cel Bun,** Str. Tabacului nr.1B; **Centrul de cartier Păcurari,** Șoseaua Păcurari nr.34, **program: 13 septembrie – 13 octombrie de luni până vineri, interval orar 09.00-16.00; Centrul permanent de Colectare DEEE Iași** (strada Pompei nr.3, zona Podul de Piatră), **interval orar 09.00-17.00.**

Art.4.2 Este interzisă participarea la concurs a angajaților sau colaboratorilor Organizatorului, a colaboratorilor și angajaților Primăriei și Consiliului Local ai comunei **IAŞI (REȘEDINȚA)** , județul **IAȘI.**

Art.4.3 Prin participarea la campania de informare și conștientizare a populației cu privire la importanța colectării DEEE, participanții își exprimă acordul cu privire la Regulamentul campaniei de informare și conștientizare a populației cu privire la importanța colectării DEEE.

Art.4.4 Participanții la campania de informare și conștientizare a populației cu privire la importanța colectării DEEE sunt obligați să respecte termenii și condițiile regulamentului oficial potrivit celor menționate mai jos.

# SECȚIUNEA 5. Bonificații

Art.5.1 În cadrul campaniei de informare și conștientizare a populației cu privire la importanța colectării DEEE, bonificațiile oferite constau în (A) tichete cadou în valoare de 10 ron acordate participanților persoane fizice care predau la Centrul de colectare DEEE (Str. Pompei, nr. 3 ), DEEE de clasa A incluse in cele 10 categorii de deseuri cf. Anexei 1 din OUG 5/ 02.04.2015 **sau** (B) bilet de tombolă ce oferă posibilitatea de a participa la tombola organizată în cadrul campaniei cu premii, conform punctului 6. Modalitatea de acordare a bonificațiilor este la latitudinea Organizatorului.

Art. 5.2. Nu se acordă contravaloarea în bani a tichetelor cadou/premiilor.

# SECȚIUNEA 6. Premii

Art.6.1 În cadrul campaniei de informare și conștientizare a populației cu privire la importanța colectării DEEE, premiile oferite sunt:

**- 10 X FIER DE CĂLCAT, marca Fakir Galaxis;**

**- 10 X MIXER BUCĂTĂRIE, marca Philips;**

**- 5 X USCĂTOR PĂR, marca Philips;**

**- 2 X MAȘINĂ DE GĂURIT, marca Raider;**

**- 2 X POLIZOR UNGHIULAR, marca Raider;**
**- 1 X ASPIRATOR CU SAC, marca Philips.**

Art.6.2 Producătoriiîși asumă în totalitate conformitatea produselor oferite ca premii în cadrul tombolei și oferă garanția acestora în conformitate cu prevederile legale în domeniu.

Art.6.3 Premiile aferente tombolei se atribuie în baza extragerii din urnă a biletelor valide de tombolă, de către invitatul responsabil de această extragere. Tragerea la sorți va avea loc:

 **14.10.2020, ora 12:00, Centrul de colectare deșeuri de echipamente electrice și elctronice Iași, Str. Pompei nr. 3 ( zona Podul de Piatră), localitatea IAȘI, județul IAȘI.**

# SECȚIUNEA 7. Mecanismul de desfășurare

Art.7.1 Orice persoană poate preda un aparat electrocasnic vechi întreg (nedezmebrat) sau mai multe, la punctele de colectare menționate în cadrul Art. 4.1.

Art. 7.2 Orice persoană care va preda unul sau mai multe deșeuri de echipamente electrice sau electronice întregi (nedezmebrate) si care nu a beneficiat de tichete cadou poate primi un “BILET DE TOMBOLĂ” ce va fi completat cu datele participantului. Biletul este alcătuit din două părți (unul pentru organizator și unul pentru participant). Completarea datelor solicitate în cadrul cuponului (Nume, Prenume, Vârsta, Adresa de domiciliu, Telefon, în cazul în care există – adresa de e-mail și aparatul predat) este obligatorie. O persoana fizică poate primi un singur “BILET DE TOMBOLĂ”.

Art.7.3 În cazul identificării de către Organizator a unor persoane care influențează sau facilitează câștigarea bonificațiilor și premiilor puse în joc prin mijloace necorespunzătoare, Organizatorul își rezervă dreptul de a apela la toate mijloacele legale pentru urmărirea în instanță a persoanelor respective și recuperarea eventualelor prejudicii cauzate.

Art.7.4. Pentru ca tombola să aibă loc e necesar ca numărul biletelor înscrise în tombolă să fie cel puțin egal cu numărul premiilor ce urmează a fi acordate. În cazul în care numărul biletelor înscrise este mai mic decat cel al premiilor, tombola nu se va desfașura și premiile nu vor fi acordate.

# SECȚIUNEA 8. Desemnarea câș gătorilor Premiilor

Art.8.1 Condiția obligatorie pentru susținerea tombolei este ca numărul participanților înscriși la tombolă, respectiv bilete înscrise, să fie cel puțin egal cu numărul premiilor.

Art.8.2 Premiile aferente tombolei vor fi acordate în urma prezentării biletului câștigător valid (jumătatea rămasă persoanei participante) și a unui act de identitate, comisiei din cadrul festivității de extragere și premiere. Odată validat “BILETUL DE TOMBOLĂ”, participantul își poate revendica premiul într-un interval de 14 zile, începând cu ziua următoare extragerii. Dacă premiul nu este revendicat în cele 14 zile, el devine nul. Câștigătorii care nu sunt prezenți la tragerea la sorți vor fi anunțați de organizator în termen de 3 zile lucrătoare de la data închiderii tombolei. La primirea premiului participantul va semna un proces verbal de Predare-Primire a premiului.

Art.8.3 Nu se acordă contravaloarea în bani a Premiilor, iar biletele de tombolă câștigătoare nu sunt transmisibile unei alte persoane decât câștigătorul.

Art.8.4 Lista câștigătorilor va fi publicată pe site-ul [www.ecoarena.ro](http://www.ecoarena.ro), facebook: ECOarena, în termen de 10 zile calendaristice de la data închiderii tombolei.

# SECȚIUNEA 9. Erori

Art.9.1 Reclamațiile cu privire la bonificația primită efectuate după data de semnare a borderoului care atestă înmânarea tichetului/ tichetelor cadou nu vor fi luate în considerare și nu vor fi responsabilitatea Organizatorului.

Art.9.2 În caz de tentativă de fraudă a sistemului, abuz sau orice acte de natură a afecta imaginea Organizatorului, acesta își rezervă dreptul de a lua toate măsurile necesare pentru remedierea situației apărute.

# SECȚIUNEA 10. Protecția datelor personale

Art.10.1 Participanților la campania de informare și conștientizare a populației cu privire la importanța colectării DEEE le sunt ocrotite drepturile în conformitate cu prevederile Legii 677/2001 pentru protecția persoanelor cu privire la prelucrarea datelor cu caracter personal și libera circulație a acestor date, în special următoarele drepturi: dreptul la informare, dreptul de acces la date, dreptul de intervenție asupra datelor, dreptul de opoziție, iar prin participarea la campania de informare și conștientizare a populației cu privire la importanța colectării DEEE aceștia consimt, în mod expres, la prelucrarea de către Organizator a datelor lor cu caracter personal.

Art.10.2 Pentru exercitarea acestor drepturi, participantul se poate adresa cu o cerere scrisă, datată și semnată la Asociația CASUS, Mun. Iași, B-dul Metalurgiei, nr. 8, nr. CAD. 128446, C19/1, Camera 25, Subsol, jud. Iași. De asemenea, participantului îi este recunoscut dreptul de a se adresa justiției.

Art.10.3 Participanții trebuie să-și declare datele personale, pentru a utiliza biletul de tombolă.

Art.10.4 Prin participarea la campania de informare și conștientizare a populației cu privire la importanța colectării DEEE, participanții sunt de acord ca numele, adresa și fotografia lor să poată fi făcute publice și folosite în scopuri publicitare de către Organizator, în diverse materiale tipărite, audio și video, fără nici un fel de pretenție legată de acest aspect.

Art.10.5 Prin participarea la campania de informare și conștientizare a populației cu privire la importanța colectării DEEE, participanții sunt de acord ca datele lor personale comunicate Organizatorului să intre în baza de date a acestuia, putând fi folosite, în mod gratuit, pentru activități publicitare (TV, audio, presă, materiale promoționale) sau în alte campanii promoționale organizate de Organizator in scopul de marketing, reclamă și publicitate, statistică și, de asemenea, își dau acordul să participe la realizarea și difuzarea materialelor de promovare a prezentei campanii.

# SECȚIUNEA 11. Forța majoră

Art.11.1 Forța majoră reprezintă orice eveniment care nu poate fi controlat, remediat sau prevăzut de către Organizator, inclusiv imposibilitatea Organizatorului din motive independente de voința sa, și a cărui apariție pune pe acesta din urmă în imposibilitatea de a-și îndeplini obligațiile asumate prin Regulament.

Art.11.2 Dacă o situație de forță majoră împiedică sau întârzie total sau parțial executarea Regulamentului și continuarea campaniei de informare și conștientizare a populației cu privire la importanța colectării DEEE, Organizatorul va fi exonerat de răspunderea privind îndeplinirea obligațiilor sale pentru perioada în care această îndeplinire va fi împiedicată sau întârziată, conform art.1082 și 1083 din Codul Civil. Dacă Organizatorul invocă forța majoră este obligat să comunice Participanților la campania de informare și conștientizare a populației cu privire la importanța colectării DEEE existența acesteia în termen de 5 zile lucrătoare de la apariția cazului de forță majoră.

# SECȚIUNEA 12. Litigii

Art.12.1 Eventualele litigii apărute între Organizator și participanții la prezenta campanie de informare și conștientizare a populației cu privire la importanța colectării DEEE se vor rezolva pe cale amiabilă sau, în cazul în care aceasta nu va fi posibilă, litigiile vor fi soluționate de instanțele judecătorești române competente.

# SECȚIUNEA 13. Regulamentul oficial al campaniei de informare și conștientizare a populației cu privire la importanța colectării DEEE

Art.13.1 Regulamentul campaniei de informare și conștientizare a populației cu privire la importanța colectării DEEE va fi publicat pe site-ul [www.ecoarena.ro](http://www.ecoarena.ro), și va fi disponibil gratuit oricărui solicitant, pe întreaga perioadă de desfășurare a tombolei, la echipajele mobile de colectare.

# ASOCIAȚIA CASUS, ECOARENA